Thelma Fardin

**Thelma Inés Fardín** (San Carlos de Bariloche, Río Negro, Argentina, 1992ko urriaren 24a) aktore, abeslari eta aktibista da. Haurrentzako *Patito feo* telenobela musikalean Josefina Beltrán pertsonaia antzezteagatik da ezaguna.

Gazteentzako beste telesail batzuetan ere hartu zuen parte: *Consentidos*, *Peter Punk*, Dance!, *la fuerza del corazón*, *Soy Luna*, *Divina, está en tu corazón* eta ''Kally's Mashup*.

## Bizitza 
Thelma Fardín Barilochen jaio zen, eta haurtzaroan Buenos Airesera joan zen. Zazpi urte zituela ekin zion antzezpen jarduera ikasteari.

### Aktore ibilbidea 
Fardinek 1999an hasi zuen bere ibilbidea, Agustina Cherri pertsonaia protagonista izan zuen *Cabecita* telenobelan parte hartu zuen. Urte horretan bertan, Soledad Pastorutti abeslaria protagonista zuen *La edad del sol* filmean egin zuen zinema-debuta.

*Los simuladores, Tiempo final* eta *La niñera* saioetan ere hartu du parte.

2006. urtean, *SOS mi vida* telenobelaren talde egonkorrean jardun zuen, Facundo Arana eta Natalia Oreirorekin batera.

Espainian eta nazioartean ospea lortu zuen *Patito feo* musika-telenobelan Josefina Beltrán, "Patito"-ren (Laura Natalia Esquivel aktorea) lagun minaren pertsonaia interpretatzean. *Patito feo* 2007. urtetik 2011. urtera eman zuten, Canal 13ren eta Disney Channelen bidez, Latinoamerikako, Europako eta Asiako 50 herrialdetan baino gehiagotan.

2009 eta 2010 urteen artean, *Luz Villegasen* paperean *Consentidos* telenobelaren parte izan zen.

2016 eta 2017 urteen artean Disney Channelen *Soy Luna* telesailean jardun zuen, Flor Balsano pertsonaiaren paperean. 2017. urtean ere agertu zen *Divina, está en tu corazó*n, Pol-ka Producciones eta Televisa etxeek ekoizleek elkarrekin egindako telenobela, Yanina pertsonaia interpretatuz. 

2019. urtean Mara antzeztu zuen Nickelodeonen *Kally's Mashup* telesailean.

## Salaketa 
Fardín kasua Darthésen aurka (gaztelaniaz El Caso Fardín contra Darthés) izena du 2018. urteko abenduaren 11n prentsaurrekoan publiko egin zen prozesu judiziala, non aktoreak Juan Darthés aktorea zigorrez salatu zuen 2009. urtean Nikaraguan bortxatu zuelako *Patito feo* telenobelaren (2007-2008) azken antzerki-biraren barruan, zeinaren parte ziren biak, Fardinek 16 urte eta Darthes aktoreak 45 urte zituen larrigarriarekin. 

Salaketa 2018. urteko abenduaren 4an egin zen. Aktore berak (Darthes), Calu Rivero aktorearen sexu jazarpenarengatik eta Anita Coacci eta Natalia Juncos aktoreen sexu abusuarengatik salaketak jaso zituen aktoreak. Guztiak Darthés-en taldekideak izan ziren telenobela desberdinetan, eta aktorearen indarkeria-egoerak lan-eremuan jazo ziren.

Fardinen salaketan lagundu zuen Actriz Argentinas Kolektiboak bultzatutako #*Mirácómonosponemos* traolaren azpian, publikoak bere babesa sentiarazi zuen sare sozial ezberdinetan.

Salaketa publiko egin zenean, Juan Darthések bere jaioterrira, Brasilera, ihes egin zuen, Argentinarekin estradizio-itunik ez zuen herrialdera. Gero, Thelmak Carla Amaral de Andrade Junqueira, nazioarteko zuzenbideko eta genero-gaietako espezialista ospetsua, izendatu zuen bere abokatu Brasilen. Kasuak nazioarteko oihartzuna izan zuen: Argentinako ordezkaritza diplomatikoa erretiratu egin zen Juan Darthés aktore argentinar-brasildarrak adingabe bat bortxatu zuen salaketaren ostean, *Patito feo: El show más lindo'' Argentina herrialdeko biran. Salaketak giza eskubideen aldeko erakundeen, aktoreen eta idazleen laguntza jaso zuen bitartean, Darthesek Mauricio Macri Argentinako presidentearen babesa jaso zuen, eta honek enbaxadorea erretiratzea erabaki zuen Darthesen aurka Nikaraguako justizia ireki izanaren aurka protestatzeko.

Ahozko epaiketa, azkenik, 2021. urtean hasi zen Brasilen, Argentina, Brasil eta Nikaraguako hiru ministerio publiko fiskalen esku-hartzearekin, eta 2023. urteko maiatzaren 13an Juan Darthés absolbitu egin zuten lehen auzialdian, "haragizko sarrera-frogarik ez zegoelako". Carla Junqueirak, Thelmaren abokatuak, apelazioa aurkeztu zuen. 2024. urteko ekainaren 10ean, Brasilgo justiziak lehen instantziako epaia baliogabetu zuen eta Darthés erruduntzat jo zuen, Thelma Fardini sexu abusua egiteagatik sei urteko kartzela zigorra ezarri zion. Darthesek apelatu egin zuen epaia, baina apelazio hori atzera bota zuten 2025. urtean.

## Aktibismoa 
Thelma Fardin Argentinako Aktoreen Kolektiboko kidea da. Elkarte hori 2018. urtean sortu zen, Argentinako Haurdunaldia Borondatez Eteteko Legearen proiektuaren alde, eta, azkenean, 2020. urtean onartu zen. Kolektiboa, gainera, interes sozioekonomikoko eta genero-intereseko hainbat arrazoiren alde agertu da.

## Lanak 
### Telebista 
### Film laburrak 
### Antzerkia 
## Erreferentziak 
## Kanpo estekak